text: Billund Lufthavn har haft rekord-år
  30 december 2010 kl. 12.23
  2.570.000 passagerer fløj i 2010 fra Billund Lufthavn. Det største antal i lufthavnens historie, eller godt 25.000 flere end i rekordåret 2008.
  Det skriver Vejle Amts Folkeblad torsdag.
  - Passagerrekorden kunne have været godt 45.000 større - det var det antal passagerer, der ikke kom af sted på grund af den islandske askesky, siger lufthavnsdirektør Kjeld Zacho Jørgensen.
  Billund Lufthavn flyver i dag til knap 40 europæiske knudepunkter og med et enkelt stop undervejs nås knap 700 destinationer
  Rutetrafikken forventes at lande på 1,46 millioner passagerer, for længst passeret chartertrafikken, der tegner sig for 929.000 passagerer. 158.000 passagerer fløj indenrigs, men 19.000 andre også benyttede lufthavnen.
  Lufthavnens direktør Kjeld Zacho Jørgensen har store forventninger til 2011.
  De gode passagertal og den stigende mængde fragt af gods gør også lufthavnen til en god forretning. 2010 forventes at lande på et tocifret millionoverskud mod godt seks millioner sidste år.
  